ประจำเดือนมาวันที่ 20 ส.ค. มี พสพ.กับแฟนวันที่ 1กย. เดือนถัดมาวันที่ 18 กย. มาอีกครั้งวันที่ 2 ตค ซึ่งห่างแค่ 2 สัปดาห์ เป็นสีแดงคล้ำ มีลิ่มเลือด ประมาณ 3 วัน หลังจากนั้นมีตำขาวเป็นสีเหลืองอ่อน เป็นครั้งแรก ตรวจการตั้งครรภ์แล้วขึ้นขีดเดียว ต่อมาว่าที่ 6 ตค. สังเกตหน้าท้องเหนือสะดือบนซ้ายมีจังหวะเต้นตุ๊บๆตามจังหวะการเต้นของหัวใจ ใจสั่น เหนื่อยง่าย แม่มีประวัติเป็นไทรอยด์เป็นพิษ มีโอกาศตั้งครรภ์ หรือเป็นโรคอะไรมั้ยคะ
สวัสดีค่ะ การมีเลือดออกห่างกันแค่ 2 สัปดาห์ ก็คือน้อยกว่า 22 วัน อาจจะไม่ใช่เลือดประจำเดือน แต่เป็นเลือดจากสาเหตุอื่นๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนหากมีเพศสัมพันธ์ไม่ได้ป้องกัน ก็มีโอกาสตั้งครรภ์ได้เช่นกันแนะนำควรตรวจการตั้งครรภ์ทางปัสสาวะ ให้ผลบวกได้ 10-14 วันหลังมีการปฏิสนธิ หากไม่แน่ใจผลตรวจ ควรไปยืนยันอีกครั้งที่รพ. ส่วนอาการต่างๆดังกล่าวมานั้น ไม่ได้จำเพาะเจาะจงต่อการตั้งครรภ์ การมีใจสั่น เหนื่อยง่ายอาจเป็นโรคไทรอยด์เป็นพิษได้เช่นกัน หากมีอาการมาก เป็นเรื้อรัง ควรไปตรวจเพิ่มเติมการดูแลตัวเองเบื้องต้น งดการมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์